ananddey/assamese-wiki-corpus huggingface dataset:
জাপান সাগৰ

জাপান সাগৰ হৈছে জাপানী দ্বীপপূঞ্জ, ছাখালিন, আৰু এছীয় মূলভূমিৰ মাজত থকা এখন সীমান্তৱৰ্তী সাগৰ। জাপানী দ্বীপপূঞ্জই সাগৰখনক প্ৰশান্ত মহাসাগৰৰ পৰা পৃথক কৰিছে। ইয়াৰ সীমাত জাপান, উত্তৰ কোৰিয়া, ৰাছিয়া আৰু দক্ষিণ কোৰিয়া আছে। প্ৰায় সম্পূৰ্ণৰূপে প্ৰশান্ত মহাসাগৰৰ কাষত থকা বাবে ভূমধ্য সাগৰৰ দৰে ইয়াতো জোৱাৰ-ভাটা নহয়। ইয়াৰ জীৱ প্ৰজাতি আৰু লৱনত্বতো এই পৃথকীকৰণ প্ৰতিফলিত হয়। এই সাগৰৰ লৱনৰ পৰিমান মহাসাগৰতকৈ কম। সাগৰখনৰ কোনো ডাঙৰ দ্বীপ, উপসাগৰ নাইবা অন্তৰীপ নাই। ওচৰৰ সাগৰ আৰু প্ৰশান্ত মহাসাগৰৰ সৈতে সংযুক্ত প্ৰণালীসমূহৰ মাজেৰে বোৱা পানীয়েই ইয়াৰ জলস্তৰ নিৰ্ধাৰণ কৰে। কিছুসংখ্যক নদী ইয়াত পৰিছে যদিও সেই নদীসমূহে বিনিময় কৰা পানীৰ পৰিমান ১% মাত্ৰ।

নামকৰণ

জাপান সাগৰ বা Sea of Japan হৈছে জাপানস্থিত এই সাগৰখনক বুজোৱা এক দমনীয় শব্দ, কিন্তু সাগৰখনৰ ইতিহাসক প্ৰতিফলিত কৰা অন্য বহু নাম সীমান্তৱৰ্তী দেশসমূহত ব্যৱহাৰ কৰা দেখা যায়।

চীনত ইয়াক ৰিবেন হাই (日本海, আক্ষৰিকভাৱে "জাপান সাগৰ"), ৰাছিয়াত য়াপ'নস্কোয়ি মৌৰে (Японское море, আক্ষৰিকভাৱে "জাপান সাগৰ"), উত্তৰ কোৰিয়াত জছেন ডংঘাই (조선동해, আক্ষৰিকভাৱে "কোৰিয়ান পূৱ সাগৰ") আৰু দক্ষিণ কোৰিয়াত ডংঘাই (동해, আক্ষৰিকভাৱে "পূৱ সাগৰ") বুলি কোৱা হয়। জাপানত সাগৰখনৰ নাম সম্পৰ্কে এটা বিবাদ চলি আছে, উত্তৰ আৰু দক্ষিণ কোৰিয়াই সাগৰখনৰ ইংৰাজী অনুবাদ পূৱ সাগৰ হ'ব লাগে বুলি মতপোষণ কৰে।

ইউৰোপত সাগৰখনক, "মেৰ ডু জাপন" ফ্ৰান্সত, "জাপানিস্কাছ মীৰ" জাৰ্মানীত, "মাৰ ডেল গিয়াপ্প'নে" ইটালিত, আৰু স্পেইনত "মাৰ ডে জাপ'ন" বুলি কয়। দক্ষিণ পূৱ এছিয়াত, মালয় ভাষাত "লাউট জেপুন", ইণ্ডোনেছিয়ান ভাষাত "লাউট জেপাং" আৰু ফিলিপাইন ভাষা "ডাগাট হেপন" বুলি কোৱা হয়।

জীৱ প্ৰজাতি

]]
উচ্চ হাৰত উপলব্ধ দ্ৰবীভূত অক্সিজেনৰ বাবে জাপান সাগৰত বহু জলজ জীৱ পোৱা যায় – প্ৰায় আঠ শতাধিক জলজ উদ্ভিদ আৰু ৯০০তকৈও অধিক মাছ আৰু ২৬টা স্তন্যপায়ী প্ৰজাতিকে ধৰি প্ৰায় ৩,৫০০তকৈও অধিক জলজ প্ৰাণী পোৱা যায়। সমুদ্ৰতীৰত বহু বৰ্গকিলোগ্ৰাম জীৱভৰ (biomass) পোৱা যায়। সামুদ্ৰিক মাছৰ ভিতৰত ছাউৰি, মেকেৰেল, জেক মেকেৰেলছ, ছাৰ্ডিন, আঞ্চভি, হেৰিং, ছি বিম, স্কুইড আৰু বিভিন্ন প্ৰজাতিৰ ছলমন আৰু ট্ৰোট উল্লেখযোগ্য। ইয়াৰোপৰি কড, পলোক আৰু আটকা মেকেৰেল আদি মাছো পোৱা যায়।

স্তন্যপায়ীৰ ভিতৰত ছীল আৰু তিমি আৰু খোলাধাৰী জীৱৰ ভিতৰত কেকোঁৰা উল্লেখনীয়। ঠেক জলীয় পথেৰে প্ৰশান্ত মহাসাগৰৰ সৈতে সংযুক্ত হৈ থকা বাবে ইয়াত বিশেষভাৱে বৈশিষ্টপূৰ্ণ গভীৰ পানীৰ সামুদ্ৰিক উদ্ভিদ প্ৰজাতি নাই। এই অঞ্চলত পোৱা একক বৈশিষ্টৰ জীৱ প্ৰজাতি সমূহক "জাপান সাগৰৰ মৌল" বোলা হয়।

তথ্য সংগ্ৰহ

শ্ৰেণী:জাপান
শ্ৰেণী:সাগৰ
জানুৱাৰী

জানুৱাৰী জুলিয়ান তথা গ্ৰেগৰিয়ান পঞ্জিকাৰ প্ৰথম মাহ। ই ৩১ দিন থকা ৭টা মাহৰ অন্যতম। ১ জানুৱাৰী এই মাহৰ প্ৰথম দিন, আৰু এই দিনক নিউ য়েৰ্ছ দে '(নববৰ্ষৰ দিন) বোলা হয়। সাধাৰণতে এই মাহ পৃথিৱীৰ উত্তৰ গোলাৰ্দ্ধৰ (য'ত ই শীত কালৰ দ্বিতীয় মাহ) আতাইতকৈ ঠাণ্ডা মাহ, আৰু দক্ষিণ গোলাৰ্দ্ধৰ (য'ত ই গ্ৰীষ্ম কালৰ দ্বিতীয় মাহ) আতাইতকৈ গৰম মাহ। দক্ষিণ গোলাৰ্দ্ধৰ জানুৱাৰী বতৰৰ দিশৰ পৰা উত্তৰ গোলাৰ্দ্ধৰ জুলাই মাহৰ সৈতে একেই।

সাধাৰণতে, জানুৱাৰী সেই বাৰতে আৰম্ভ হয়, যি বাৰত অক্টোবৰ আৰম্ভ হয়, পিচে লীপ য়েৰত ই সেই বাৰতে আৰম্ভ হয় যি বাৰত এপ্ৰিল আৰু জুলাই আৰম্ভ হয়। কোনো সাধাৰণ বছৰত, জানুৱাৰী সেই বাৰতে শেষ হয়, যি বাৰত ফেব্ৰুৱাৰী আৰু অক্টোবৰ শেষ হয়, আৰু লীপ য়েৰত, সেই বাৰত শেষ হয় যি বাৰত জুলাই শেষ হয়। প্ৰতি বছৰে, জানুৱাৰী পূৰ্বৰ বছৰৰ মে' আৰম্ভ হোৱা বাৰত আৰম্ভ হয়।

বুৰঞ্জী

জানুৱাৰী (লেটিন ভাষাত ইয়ানুৱাৰিয়াছ)ৰ নাম 'আৰম্ভণি'ৰ দেৱতা জানুছৰ নামৰ পৰা লোৱা। এই দেৱতাৰ নাম ৰ'মান বিশ্বাসত পোৱা যায়, যাৰ নাম ইয়ানুৱা, অৰ্থাৎ দুৱাৰৰ পৰা লোৱা। এই মাহক এই নাম হয়টো এই বাবেই দিয়া হ'ল যে ই বছৰৰ দুৱাৰ স্বৰূপ।

আগতে, ৰ'মান পঞ্জিকাত কেৱল ১০টা মাহ আছিলে, বা বছৰত ৩০৪ দিন। শীতকালক মাহ-বিহীন কাল আখ্যা দিয়া হৈছিলে। খ্ৰীষ্টপূৰ্ব ৭১৩ ৰজা নুমা পম্পিলাছে জানুৱাৰী আৰু ফেব্ৰুৱাৰী মাহ যোগ কৰাৰ কথা কোৱা হয়, যাতে বছৰটো চন্দ্ৰীয় পঞ্জিকাৰ সৈতে মিলে (৩৫৪ দিন)। যদিও মাৰ্চক বছৰৰ প্ৰথম মাহ বুলি গণ্য কৰা হৈছিল, ৪৫০ খ্ৰীষ্টপূৰ্বত নুমা অথবা ডেছেম্ভিৰ্ছে জানুৱাৰীক বছৰৰ প্ৰথম মাহৰ স্থান দিলে।

বুৰঞ্জীত এই মাহ ৰ'মান নাম ইয়ানুৱাৰিয়াছ, ছেক্সন নাম ৱুল্ফ মনাথ (কুকুৰনেছিয়া মাহ), ছাৰ্লেমেগ্নেৰ ৱিণ্টাৰ মানথ (শীত মাহ) আদি নামেৰে উল্লেখ আছে। স্লভেনেত এই মাহক পৰম্পৰাগতভাৱে প্ৰছিনেক বোলা হৈছিল, যাৰ অৰ্থ মিলেট ব্ৰেড খোজা, এই কথা প্ৰথম স্কফ্যা ল'কাত লিখা হৈছিল।

দিৱস

১ জানুৱাৰী: ব্ৰুনেই, কেমেৰুণ, হাইটি আৰু চুডানৰ স্বাধীনতা দিৱস
২ জানুৱাৰী: কিউবাৰ সশস্ত্ৰ বাহিনীৰ বিজয় দিৱস
৩ জানুৱাৰী: জাপানৰ টামাছেছেৰী উৎসৱ
৪ জানুৱাৰী: বিশ্ব ব্ৰেইল দিৱস (আন্তৰ্জাতিক)
৫ জানুৱাৰী: যুক্তৰাষ্ট্ৰৰ ৰাষ্ট্ৰীয় পক্ষী দিৱস
৬ জানুৱাৰী: ইৰাকৰ সশস্ত্ৰ বাহিনী দিৱস
৭ জানুৱাৰী: ইটালীৰ তিৰংগ দিৱস
৮ জানুৱাৰী: বিশ্ব টাইপিং দিৱস
৯ জানুৱাৰী: প্ৰবাসী ভাৰতীয় দিৱস (ভাৰত)
১০ জানুৱাৰী: সংখ্যাগৰিষ্ঠতাৰ শাসন দিৱস (বাহামা)
১১ জানুৱাৰী: আলবেনিয়াৰ সংবিধান দিৱস
১২ জানুৱাৰী: ৰাষ্ট্ৰীয় যুৱ দিৱস, (ভাৰত)
১৩ জানুৱাৰী: সংবিধান দিৱস (মংগোলিয়া)
১৪ জানুৱাৰী: বিশ্ব যুক্তিবিজ্ঞান দিৱস
১৫ জানুৱাৰী: ভাৰতীয় সেনা দিৱস
১৬ জানুৱাৰী: থাইলেণ্ডৰ শিক্ষক দিৱস
১৭ জানুৱাৰী: শিল্পী দিৱস (অসম, ভাৰত)
১৮ জানুৱাৰী: ৰাজকীয় থাই সশস্ত্ৰ বাহিনী দিৱস (থাইলেণ্ড)
১৯ জানুৱাৰী: ককবৰক দিৱস (ত্ৰিপুৰা, ভাৰত)
২০ জানুৱাৰী: শ্বহীদ দিৱস (আজেৰবাইজান)
২১ জানুৱাৰী: পতাকা দিৱস (কুইবেক)
২২ জানুৱাৰী: অভিযন্তা দিৱস (ইজৰাইল)
২৩ জানুৱাৰী: পৰাক্ৰম দিৱস (ভাৰত)
২৪ জানুৱাৰী: ৰাষ্ট্ৰীয় কন্যা শিশু দিৱস (ভাৰত)
২৫ জানুৱাৰী: ৰাষ্ট্ৰীয় মতদাতা দিৱস (ভাৰত)
২৬ জানুৱাৰী: গণৰাজ্য দিৱস (ভাৰত)
২৭ জানুৱাৰী: স্মৃতি দিৱস (ইটালী)
২৮ জানুৱাৰী: সেনা দিৱস (আৰ্মেনিয়া)
২৯ জানুৱাৰী: কান্সাছ দিৱস (কান্সাছ, যুক্তৰাষ্ট)
৩০ জানুৱাৰী: শ্বহীদ দিৱস (ভাৰত)
৩১ জানুৱাৰী: নাউৰুৰ স্বাধীনতা দিৱস

তথ্যসূত্ৰ

*
শ্ৰেণী:ইংৰাজী মাহ
মানৱজাতিৰ ইতিহাস

বিশ্বৰ ইতিহাস হৈছে পৃথিৱী নামৰ গ্ৰহত বসবাস কৰা মানৱজাতিৰ ইতিহাস, গ্ৰহ হিচাপে পৃথিৱীৰ ইতিহাস নহয়। মানুহৰ ইতিহাস মূলত প্ৰস্তৰ যুগৰ পৃথিৱীৰ সময়ৰ পৰা আৰম্ভ হয়। আদিম যুগৰ পৰা প্ৰাপ্ত সকলো প্ৰত্নতাত্ত্বিক আৰু লিখিত ইতিহাসৰ আওতাভুক্ত। যদিও লিখন পদ্ধতি আবিষ্কাৰৰ আগতেই সভ্যতাৰ নিদৰ্শন পোৱা গৈছে, তথাপি লিখন পদ্ধতিৰ আবিষ্কাৰৰ মাধ্যমেৰেই প্ৰাচীন প্ৰামাণ্য ইতিহাসৰ আৰম্ভ হয়।। পস্তৰ যুগৰ পৰা প্ৰাক ঐতিহাসিক যুগৰ সূচনা ঘটে। তাৰ পিছত মানৱ সভ্যতা নৱপ্ৰস্তৰ যুগত প্ৰৱেশ কৰে আৰু শিল্প বিপ্লৱৰ সূচনা ঘটে। নৱপ্ৰস্তৰ যুগৰ বিপ্লৱে উদ্ভিদ আৰু পশুৰ গৃহপালন আৰু উন্নত কৃষিপদ্ধতিৰ আবিস্কাৰ মানৱ সভ্যতাৰ এক অনন্য নিদৰ্শন ৰূপে চিহ্নিত। কৃষিৰ উন্নয়নৰ লগে লগে মানুহে অঘৰী জীৱন ত্যাগ কৰি স্থায়ীভাবে বসবাস কৰিবলৈ লয়। তথাপি বহু সমাজত অঘৰী জীৱনব্যৱস্থা বৰ্তী থাকে, বিশেষকৈ ভৌগোলিকভাবে বিচ্ছিন্ন আৰু আবাদযোগ্য উদ্ভিদ প্ৰজাতিৰ অভাৱ থকা অঞ্চলবোৰত। কৃষি পৰা প্ৰাপ্ত খাদ্য নিৰাপত্তা আৰু অধিক উৎপাদনৰ ফল মানৱ গোষ্ঠীবোৰৰ আকাৰ ধীৰে ধীৰে বৃদ্ধি পায় আৰু ডাঙৰ সামাজিক প্ৰতিষ্ঠানৰ জন্ম দিয়ে। যোগাযোগ ব্যবস্থাৰ উন্নয়নেও এইক্ষেত্ৰত উল্লেখযোগ্য ভূমিকা গ্ৰহণ কৰে।

তথ্য সংগ্ৰহ

শ্ৰেণী:ইতিহাস
ছিয়াংফেং উ

ছিয়াংফেং উ (অৰ্থ: 'বতাহৰ ইংগিত দিয়া চৰাই') আছিল প্ৰাচীন চীনত বতাহৰ দিশ সংগ্ৰহ আৰু জুখিবলৈ ব্যৱহাৰ কৰা বতাহৰ জৰীপ যন্ত্ৰ।

ইতিহাস

ছিয়াংফেং উ আৱিষ্কাৰৰ আগতে প্ৰাচীন চীনাসকলে বতাহৰ দিশ জুখিবলৈ খুঁটাত ওলোমাই থোৱা ৰেচম বা কাপোৰৰ টুকুৰা ব্যৱহাৰ কৰিছিল।

তথ্যসূত্ৰ

শ্ৰেণী:যন্ত্ৰ
শ্ৰেণী:বতাহ
গয়াসুৰ

গয়াসুৰ ভাগৱত পুৰাণ আৰু বায়ু পুৰাণৰ দৰে হিন্দু গ্ৰন্থত উল্লেখিত ত্ৰেতা যুগৰ এক অসুৰ। হিন্দু সাহিত্যৰ মতে তেওঁক বৰ্তমান ভাৰতৰ বিহাৰৰ মগধত বাস কৰা বুলি গণ্য কৰা হয়।

কিম্বদন্তি অনুসৰি তেওঁ ত্ৰিপুৰাসুৰৰ পুত্ৰ আছিল আৰু পিতৃৰ দৰেই নাৰায়ণৰ (হিন্দু দেৱতা বিষ্ণুৰ কেইবাটাও নামৰ ভিতৰত এটা) নিষ্ঠাবান ভক্ত আছিল। বিভিন্ন বৰ্ণনাত বিষ্ণুৱে পৃথিৱীৰ তললৈ যাবলৈ দিয়া আজ্ঞা পালন কৰিবলৈ অস্বীকাৰ কৰাৰ পিছত বিষ্ণুৰ হাতত তেওঁৰ মৃত্যুৰ বিভিন্ন বিৱৰণী বৰ্ণনা কৰে। ভাৰতৰ বিহাৰ ৰাজ্যৰ আধুনিক গয়া চহৰৰ নাম গয়াসুৰৰ পৰা লোৱা হৈছে আনহাতে চহৰখনৰ বিষ্ণুপদ মন্দিৰটো বিষ্ণুৱে অসুৰক হত্যা কৰা বা মাটিৰ তলত পুতি থোৱা বুলি ধাৰণা কৰা ঠাইত নিৰ্মাণ কৰা বুলি বিশ্বাস কৰা হয়।

কাহিনী

গয়াসুৰ আছিল ত্ৰিপুৰাসুৰৰ পুত্ৰ। শিৱৰ হাতত ত্ৰিপুৰাসুৰ বধ হোৱাৰ পিছত তেওঁ পিতৃৰ উত্তৰাধিকাৰী হিচাপে ৰজা পদত অধিষ্ঠিত হৈছিল; এটা বিৱৰণী অনুসৰি গয়াসুৰে এবাৰ পিতৃৰ হত্যাৰ প্ৰতিশোধ ল'বলৈ দেৱলোকক আক্ৰমণ কৰিছিল। জন্মৰ পিছত তেওঁ বৰ্তমানৰ কাশ্মীৰ অঞ্চলৰ কোলাহালা পৰ্বতলৈ ধ্যান কৰিবলৈ যায়, য'ত তেওঁ আচৰিতভাৱে বহু সময় ধৰি উশাহ বন্ধ কৰি থিয় হৈ থাকে। তেওঁৰ তীব্ৰ তপস্যাত ইন্দ্ৰ আৰু অন্যান্য দেৱতাসকল ভয় খাইছিল। দেৱতাসকলে বিষ্ণুৰ কাষ চাপি গয়াসুৰৰ ধ্যান বন্ধ কৰিবলৈ ক’লে। তাৰ পিছত বিষ্ণুৱে গয়াসুৰক তপস্যা বন্ধ কৰাৰ বিনিময়ত তেওঁক বৰ দি তপস্যাৰ অন্ত পেলাবলৈ এটা কৌশল চিন্তা কৰিলে। তেওঁ আন আন দেৱতাৰ কাষত গয়াসুৰৰ আগত উপস্থিত হৈ সুধিলে যে, তেওঁ কি বৰ কামনা কৰে। অসুৰে অমৰত্বৰ দাবী কৰি তেওঁক কেৱল ত্ৰিমূৰ্তি (ব্ৰহ্মা, বিষ্ণু আৰু শিৱৰ ত্ৰিপুৰ)ৰ দ্বাৰা বধ কৰিব পাৰে বুলি অনুৰোধ কৰিছিল।

বৰদানত সাহস পাই তেওঁ আন দেৱতাৰ বিৰুদ্ধে জঘন্য অত্যাচাৰ কৰিবলৈ ধৰিলে। ত্ৰিমূৰ্তিয়ে গয়াসুৰৰ আচৰণৰ প্ৰতি লক্ষ্য ৰাখি অৱশেষত তেওঁক শাস্তি দিয়াৰ সিদ্ধান্ত ল’লে। তেওঁলোকে গয়াসুৰৰ সৈতে ব্ৰাহ্মণ ৰূপ লৈ মুখামুখি হৈ তেওঁৰ শৰীৰত যজ্ঞ কৰিব বিচাৰিম বুলি ক’লে। গয়াসুৰে যজ্ঞৰ বাবে নিজকে বেদী হিচাপে সেৱা কৰিবলৈ সন্মত হোৱাৰ লগে লগে তেওঁ নিজৰ শৰীৰৰ আকাৰ ভয়ংকৰভাৱে বৃদ্ধি কৰিলে। লগে লগে তেওঁৰ মূৰটো সৰি পৰিল আৰু ব্ৰহ্মা আৰু অন্যান্য দেৱতাই তেওঁৰ মূৰহীন শৰীৰত এই অনুষ্ঠানটো কৰিবলৈ আগবাঢ়িল। কিন্তু, অনুষ্ঠান সমাপ্ত হোৱাৰ পিছতো গয়াসুৰে বলি হোৱা নাছিল, আৰু অৱশেষত বিষ্ণুৱে নিজেই বধ কৰিবলগীয়া হৈছিল। তেওঁ নিজৰ সুদৰ্শন চক্ৰৰ সহায়ত গয়াসুৰৰ শৰীৰটো তিনিটা টুকুৰা কৰি কাটি পেলালে। বিষ্ণুপদ মন্দিৰত (বিষ্ণুৰ বাবে উৎসৰ্গিত) বৰ্তমানৰ গয়া চহৰত তেওঁৰ মূৰটো পৰিল আৰু তেওঁক শিৰোগয়া (সাক্ষৰ অৰ্থত গয়াৰ মূৰব্বী) বুলি কোৱা হয়। তেওঁৰ নাভিটো বৰ্তমানৰ উৰিষ্যাৰ জাজপুৰ চহৰত বিৰজা মন্দিৰত (ব্ৰহ্মক উৎসৰ্গিত) আৰু নাভিগয়া (আক্ষৰিক অৰ্থত গয়াৰ নাভি) বুলি কোৱা হৈছিল আনহাতে তেওঁৰ ভৰি দুখনে বৰ্তমানৰ অন্ধ্ৰপ্ৰদেশৰ পিঠাপুৰম চহৰত কুকুকুতেশ্বৰ মন্দিৰত (শিৱৰ বাবে উৎসৰ্গিত) চহৰত উপনীত হৈছিল আৰু ইয়াক পদগয়া (শূন্যত গয়াৰ ভৰি) বুলি কোৱা হৈছিল।

তথ্যসূত্ৰ

শ্ৰেণী:অসুৰ
মনপ্ৰীত ব্ৰাৰ

মনপ্ৰীত কৌৰ ব্ৰাৰ (ইংৰাজী: Manpreet Kaur Brar) এগৰাকী ভাৰতীয় অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ ১৯৯৫ চনৰ ফেমিনা মিছ ইণ্ডিয়া খিতাপ অৰ্জন কৰিছিল, আৰু ১৯৯৫ চনৰ মিছ ইউনিভাৰ্ছ প্ৰতিযোগিতাত প্ৰথম ৰানাৰ-আপ হৈছিল।

প্ৰাৰম্ভিক জীৱন

ভাৰতৰ মিজোৰামৰ এটা ব্ৰাৰ জাট শিখ পৰিয়ালত ১৯৭৩ চনৰ ৯ জুনত মনপ্ৰীতৰ জন্ম হৈছিল। তেওঁ দিল্লীৰ লেডী ইৰউইন কলেজৰপৰা স্নাতক ডিগ্ৰী লাভ কৰিছিল আৰু 'কমিউনিটি ৰিচ'ৰ্ছ মেনেজমেণ্ট এণ্ড এক্সটেনচন' বিষয়ৰ এগৰাকী সন্মানীয় ছাত্ৰী আছিল। মনপ্ৰীত তেওঁৰ স্নাতক শিক্ষাৰ অন্তিম বৰ্ষত মহাবিদ্যালয়খনৰ সভানেত্ৰীও আছিল।

কৰ্মজীৱন

বৰ্তমানৰ মিছ ইউনিভাৰ্ছ সুস্মিতা সেনে মনপ্ৰীত ব্ৰাৰক ১৯৯৫ চনৰ ফেমিনা মিছ ইণ্ডিয়া ইউনিভাৰ্ছৰ মুকুট পিন্ধাইছিল। তেওঁ নামিবিয়াত অনুষ্ঠিত মিছ ইউনিভাৰ্ছ ১৯৯৫-ত অংশগ্ৰহণ কৰিছিল আৰু মিছ ইউএছএ চেলচি স্মিথৰ পিছত প্ৰথম ৰানাৰ-আপ হিচাপে নিৰ্বাচিত হৈছিল। ভাৰতলৈ উভতি অহাৰ পাছত তেওঁ কেইবাটাও ফেশ্বন শ্ব’ কৰিছিল। ব্ৰাৰে ঋতু কুমাৰে ডিজাইন কৰা আৰু 'দ্য টাইমছ অৱ ইণ্ডিয়া'ৰদ্বাৰা বিত্তীয় সাহায্য প্ৰাপ্ত এটা জনগোষ্ঠীয় পোছাকৰ মডেলিং কৰিছিল।

১৯৯৫ চনত ফেমিনা মিছ ইণ্ডিয়া খিতাপ জয় কৰাৰ উপৰি তেওঁ একে বছৰতে মিছ ইউনিভাৰ্ছ প্ৰতিযোগিতাত প্ৰথম ৰানাৰ-আপ হৈছিল। তেওঁ ওমেগা ঘড়ী কোম্পানীৰ ব্ৰেণ্ড এম্বেছেডৰ আছিল। ইয়াৰ উপৰি তেওঁ ফিল্মফেয়াৰ বঁটা, গ্ৰেভিয়েৰা মেনহাণ্ট আৰু এডি ক্লাব বঁটাৰ আঁত ধৰিছিল। তেওঁ চেনেল ভি-ত ষ্টাৰ মিছ ইণ্ডিয়া, বিপিএল অয়ে আৰু মাংতা হ্যায়ৰ দৰে কেইবাটাও টিভি শ্ব’ৰ পৰিচালনা কৰিছিল।

ব্যক্তিগত জীৱন

মনপ্ৰীত অৰ্জুন ৱালিয়াৰ সৈতে বিবাহপাশত আবদ্ধ হয় আৰু তেওঁলোকৰ দুটা সন্তান আছে। তেওঁ নিজকে এগৰাকী 'এগেটেৰিয়ান' (নিৰামিষভোজী যিয়ে কণী ভক্ষণ কৰে) বুলি পৰিচয় দিয়ে।

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
যুগনায়ক শঙ্কৰদেৱ

[|link=#top ওপৰলৈ যাওক]
[|link=যুগনায়ক শঙ্কৰদেৱ/প্ৰাচ্যজগতত ধৰ্মৰ ক্ৰমবিকাশ পৰৱৰ্তী অংশ পঢ়ক]

শ্ৰেণী:যুগনায়ক শঙ্কৰদেৱ
শ্ৰেণী:ডিম্বেশ্বৰ নেওগৰ সাহিত্যকৰ্ম
নিউজ লাইভ

নিউজ লাইভ হৈছে ২৪ ঘণ্টীয়া অসমীয়া চেটেলাইট নিউজ চেনেল যিয়ে বাতৰি, সাম্প্ৰতিক পৰিস্থিতি আৰু ইনফ’টেইনমেণ্ট অনুষ্ঠান সম্প্ৰচাৰ কৰে। ইয়াৰ মালিক প্ৰাইড ইষ্ট এণ্টাৰটেইনমেণ্টছ প্ৰাইভেট লিমিটেড, গুৱাহাটী ভিত্তিক সংবাদ মাধ্যমৰ গোট যাৰ সংখ্যাগৰিষ্ঠ অংশীদাৰিত্ব অসমৰ মুখ্যমন্ত্ৰী হিমন্ত বিশ্ব শৰ্মাৰ পত্নী ৰিণিকি ভূঞা শৰ্মাৰ। সকলো অসমীয়া নিউজ চেনেলৰ ভিতৰত নিউজ লাইভৰ দৰ্শকৰ সংখ্যা সৰ্বাধিক।

উল্লেখযোগ্য অনুষ্ঠান

বৰ্তমানৰ কাৰ্যসূচীসমূহ
ব্ৰেকফাষ্ট লাইভ
দেওবৰীয়া আড্ডা
কথা-বাৰ্তা
গুড মৰ্ণিং অসম'
গুৱাহাটী লাইভ
প্ৰেক্ষাপট
নৈশ গুৱাহাটী
টক টাইম

বছৰটোৰ শ্ৰেষ্ঠ অসমীয়া

"বছৰটোৰ শ্ৰেষ্ঠ অসমীয়া" হৈছে নিউজ লাইভৰ এক বাৰ্ষিক বঁটা। এই বঁটাৰ বিজয়ী সকল হৈছে:
২০০৯: অৰ্ণৱ গোস্বামী
২০১১: জাহ্নু বৰুৱা
২০১২: শিৱ থাপা
২০১৩: গুণাৰাম খনিকৰ
২০১৪: আদিল হুছেইন

তথ্য সংগ্ৰহ

বাহ্যিক সংযোগ

নিউজ লাইভ লাইভ চাওক
নিউজ লাইভ লাইভ চাওক (ম'বাইল ব্যৱহাৰকাৰী)

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
ছফী জেংগেম্ব্ৰে এণ্ডাৰছন

ছফী জেংগেম্ব্ৰে এণ্ডাৰছন ফ্ৰান্সত জন্মগ্ৰহণ কৰা ব্ৰিটিছ ভিক্টোৰিয়ান যুগৰ চিত্ৰশিল্পী, যিয়ে আমেৰিকাতো দীৰ্ঘদিন ধৰি সক্ৰিয় হৈ আছিল। শিশু আৰু মহিলাৰ চিত্ৰকলাৰ ধাৰাৰ, সাধাৰণতে গ্ৰাম্য পৰিৱেশৰ, তেওঁ বিশেষজ্ঞ আছিল। ৱালটাৰ এণ্ডাৰছনৰ সৈতে সহযোগিতাৰে তেওঁ লিথ'গ্ৰাফাৰ আৰু প্ৰতিকৃতিৰ চিত্ৰশিল্পী হিচাপে নিজৰ কেৰিয়াৰ আৰম্ভ কৰে। তেওঁৰ ৰচনা ইলেইন আছিল এগৰাকী মহিলা শিল্পীৰ প্ৰথম ৰাজহুৱা সংগৃহীত ক্ৰয়। তেওঁৰ ন’ ৱাক টুডে ছবিখন ১০ লাখ পাউণ্ডতকৈ অধিক মূল্যত ক্ৰয় কৰা হৈছিল।

প্ৰাৰম্ভিক জীৱন

পেৰিছত এণ্ডাৰছনৰ জন্ম হৈছিল, এজন ফৰাচী স্থপতিবিদ আৰু শিল্পী চাৰ্লছ এণ্টোৱান কলম গেংগেম্ব্ৰে। তেওঁৰ ইংৰাজ পত্নী মেৰিয়ান ফেৰীৰ কন্যা জন ফেৰী ছিনিয়ৰ আৰু তেওঁৰ পত্নী ছফিয়া হুবাৰ্টৰ কন্যা ১৮১৮ চনৰ ১২ এপ্ৰিলত লণ্ডনৰ ছেইণ্ট পেনক্ৰাছ চাৰ্চত তেওঁলোকৰ বিবাহ হৈছিল।

১৭৯০ চনত জন্মগ্ৰহণ কৰা ছফীৰ পিতৃয়ে ১৯ বছৰ বয়সৰ পৰাই স্থপতিবিদ হিচাপে কাম কৰিবলৈ আৰম্ভ কৰে। তেওঁ মূলতঃ পৌৰসভাৰ কমিছনত কাম কৰিছিল, যেনে মিণ্ট অৱ দ্য চিটি অৱ কেচেল, যিটো তেওঁ ১৯ বছৰ বয়সত ডিজাইন আৰু নিৰ্মাণ কৰিছিল। ১৮৩০ চনৰ বিপ্লৱৰ সময়ত তেওঁ আহত হৈছিল যিদিনা তেওঁৰ পুত্ৰ ফিলিপৰ জন্ম হৈছিল। ইয়াৰ পিছত পৰিয়ালটো লণ্ডনলৈ যায় আৰু গেংগেম্ব্ৰে চাৰ্লছ ফুৰিয়েৰৰ স্থপতিবিদ হিচাপে কাম কৰে। তেওঁ ফ্ৰান্সলৈ উভতি আহি স্থপতিবিদ হিচাপে নিজৰ কাম অব্যাহত ৰাখিছিল, ফ্ৰান্সৰ চাৰিওফালে সাম্প্ৰদায়িক ধাৰণাৰ ডিজাইন কৰিছিল। পৰিয়ালটোৱে আমেৰিকালৈ গুচি যায় আৰু হুবাৰ্ট উপাধিটো গ্ৰহণ কৰে, কাৰণ মানুহে নিজৰ ফৰাচী উপাধি উচ্চাৰণ কৰাত অসুবিধা পায়। অহাইঅ’ৰ চিনচিনাটিলৈ যোৱাৰ পিছত তেওঁ পেনচিলভেনিয়াৰ মানচেষ্টাৰত বসতি স্থাপন কৰে। ১৮৬৩ চনৰ ভিতৰত তেওঁ এলেগেনী চিটি হলৰ ডিজাইন "প্ৰ' ব'নো" কৰিছিল। অতিৰিক্তভাৱে দুৰ্নীতিৰে বাঢ়ি যোৱা নিৰ্মাণ খৰচৰ অংশৰ প্ৰস্তাৱ দিয়াৰ পিছত তেওঁ তাৰ প্ৰতিবাদত ইংৰাজী কোৱা বন্ধ কৰি দিয়ে। ছফীৰ জীৱনৰ প্ৰথম বছৰবোৰত গেংগেম্ব্ৰে পৰিয়ালটো পেৰিছত বাস কৰিছিল, য'ত তেওঁৰ পিতৃয়ে ফ্ৰান্সোৱা জোচেফ টালমাকে ধৰি শিল্পী, বুদ্ধিজীৱী আৰু অভিনেতাৰ সৈতে চিনাকি হৈছিল। পৰিস্থিতিৰ বাবে পৰিয়ালটোৱে পেৰিছ এৰি ১৮২৯ চনৰ পৰা ১৮৪৩ চনলৈকে "ফ্ৰান্সৰ দুৰ্গম অঞ্চলত" থাকিব লগা হয়। ১৭ বছৰ বয়সত এগৰাকী ভ্ৰমণকাৰী প্ৰতিকৃতি চিত্ৰকৰ তেওঁৰ চহৰলৈ যোৱাৰ সময়ত তেওঁৰ শিল্পৰ প্ৰতি আগ্ৰহ গঢ় লৈ উঠে।

তেওঁৰ দুজন ভাতৃ আছিল ফিলিপ আৰু হেনৰী।
১৮৪৯ চনৰ অক্টোবৰ মাহত ৱেষ্টাৰ্ণ আৰ্ট ইউনিয়ন গেলেৰীত তেওঁৰ প্ৰতিকৃতি, ফিগাৰ আৰু ব্ৰিটানি লেণ্ডস্কেপ পেইন্টিং প্ৰদৰ্শিত হয়। ভিক্টোৰিয়ান লণ্ডনৰ দৃশ্যৰ তিনিটা পেনেলৰ চেটও প্ৰদৰ্শিত হৈছিল, যাৰ শিৰোনাম আছিল দ্য লেডাৰ অৱ লাভ, যাক বৰ্ণনা কৰা হৈছিল যে "ভদ্ৰমহিলাগৰাকীয়ে, তেওঁৰ ফুলৰ দৰে 'মে অৱ লাইফ'ত, তেওঁৰ পিতৃৰ বাৰীত তেওঁৰ প্ৰেমিকৰ সৈতে চুৰি হোৱা সাক্ষাৎকাৰৰ বাবে অপেক্ষা কৰি আছে; দ্বিতীয়টোত, তেওঁক আগ্ৰহেৰে তেওঁৰ অধৈৰ্য্য কোলাত ধৰা পৰা দেখা যায়, ere তেওঁ এতিয়াও সেই জখলাখন এৰি যোৱা নাই, যাৰ ওপৰত তেওঁ বাগিচাৰ দেৱালখন ওপৰলৈ উঠিছিল; অদম্য প্ৰেমৰ প্ৰকাশ আৰু দিয়াৰ পিছত তাই আকৌ অকলে খোজ কাঢ়ি যায় – গ্ৰীষ্মকালীন চন্দ্ৰৰ আৱৰণ দিয়া পোহৰত সুন্দৰ, তাইৰ মৰমৰ উষ্ণতা আৰু নিষ্ঠাৰ প্ৰতিদান পোৱাৰ আশ্বাসত সুখী।

তথ্য সূত্ৰ

শ্ৰেণী:যুক্তৰাজ্যৰ ব্যক্তি
শ্ৰেণী:চিত্ৰশিল্পী
হেলচ

হেলচ হৈছে এজোপা গুল্ম বা চাপৰ উদ্ভিদ প্ৰজাতি। ই প্ৰায় ৬ মিটাৰ পৰ্যন্ত ওখ হয়। ই এছিয়াৰ প্ৰায়বোৰ দেশত পোৱা যায়।

তথ্য সংগ্ৰহ

বাহ্যিক সংযোগ

বিশদ তথ্য
এনকেএইস (HKH) কনজাৰ্ভেচন পৰ্টেল

শ্ৰেণী:উদ্ভিদজগত
গীতা চন্দ্ৰন

গীতা চন্দ্ৰন এগৰাকী ভাৰতীয় নৃত্যশিল্পী আৰু কণ্ঠশিল্পী। কৰ্ণাটকী সংগীতৰ প্ৰশিক্ষণ প্ৰাপ্ত আৰু তেওঁ ভাৰতীয় শাস্ত্ৰীয় নৃত্য ভাৰতনাট্যমৰ এগৰাকী প্ৰসিদ্ধ শিল্পী। গীতাই থিয়েটাৰ, নৃত্য, শিক্ষা, ভিডিঅ' আৰু চলচ্চিত্ৰত এই কৰা কামৰ বাবেও স্বীকৃত।

কৰ্মজীৱন

ধ্ৰুপদী কলাত নিজৰ সীমা সম্প্ৰসাৰিত কৰাৰ বাবে, চন্দ্ৰনে নৃত্যশিল্পী, সংগীতজ্ঞ, লেখক, কবি, চিত্ৰশিল্পী, থিয়েটাৰ-ব্যক্তিত্ব, শিক্ষাবিদ, দাৰ্শনিক, ভাষাবিদ আৰু পোছাক আৰু ফেশ্বন ডিজাইনাৰসকলৰ সৈতে সহযোগিতা কৰিছে।

প্ৰাৰম্ভিক জীৱন আৰু শিক্ষা

তেওঁ দিল্লীৰ লেডী শ্ৰী ৰাম কলেজত গাণিতিক পৰিসংখ্যা অধ্যয়ন কৰিছিল। ভাৰতনাট্যম অভিনয়ত তেওঁৰ বিশেষত্ব তেওঁৰ প্ৰথম গুৰু অভিনয় সৰস্বতীৰ ভৰিত আৰম্ভ হৈছিল। তাৰ পিছত গুৰু যমুনা কৃষ্ণন আৰু শ্ৰীমতী কলানিধি নাৰায়ণনে তেওঁৰ দক্ষতা উন্নত কৰাত সহায় কৰিছিল। সংস্কৃতি মন্ত্ৰালয়ৰ পৰা গীতাৰ জুনিয়ৰ ফেলোশ্বিপ ভাচিকা অভিনায়াৰ ওপৰত এটা প্ৰকল্পৰ আছিল, যিয়ে তেওঁৰ নৃত্যক কৰ্ণাটকি কণ্ঠশিল্পী হিচাপে তেওঁৰ প্ৰশিক্ষণৰ সৈতে সংযুক্ত কৰিছিল।
তেওঁ তেওঁৰ জ্যেষ্ঠ ফেলোশ্বিপৰ সময়ত উত্তৰৰ ভক্তিমূলক কবিসকলৰ কবিতা আৰু পেডবোৰ ভাৰতনাট্যমৰ তালিকাত একত্ৰিত কৰিছিল।
১৯৮৪ চনত আইআইএমচিৰ পৰা স্নাতকোত্তৰ ডিগ্ৰী লাভ কৰাৰ পিছত তেওঁ এনএমিডিয়া ফাউণ্ডেশ্যনত অংশগ্ৰহণ কৰাৰ আগতে এবছৰৰ বাবে আইআইএমচিত পাঠ্যক্ৰম সমন্বয়ক হিচাপে কাম কৰিছিল। য'ত তেওঁ প্ৰখ্যাত মিডিয়া বিশিষ্ট ব্যক্তি নিখিল চক্ৰৱৰ্তী আৰু আইআইএমচিৰ প্ৰাক্তন সঞ্চালক এন.এল. চাওলাৰ সৈতে কাম কৰিছিল।

নেতৃত্বৰ ভূমিকা

তেওঁ কেন্দ্ৰীয় সংগীত নাটক অকাডেমীৰ কাৰ্যবাহী পৰিষদৰ মনোনীত ব্যক্তি আৰু তেওঁ এছএনএৰ সাধাৰণ পৰিষদৰ সদস্যা। তেওঁ ভাৰতীয় সাংস্কৃতিক সম্পৰ্ক পৰিষদৰ সাধাৰণ পৰিষদৰ সদস্যা আৰু আইচিচিআৰৰ তালিকাভুক্তি সমিতিৰ সদস্যা। তেওঁ বিৰলা ইনষ্টিটিউট অৱ টেকন'লজী, পিলানিৰ অধ্যাপক এডজেণ্ট, যি এই দৃঢ় বিশ্বাসৰ দ্বাৰা চালিত যে নৃত্যই মানুহৰ জীৱনত এক পৰিৱৰ্তন আনিব পাৰে।

তথ্যৰ উৎস

শ্ৰেণী: নৃত্যশিল্পী
শ্ৰেণী:ভাৰতীয় মহিলা কণ্ঠশিল্পী
শ্ৰেণী: ভাৰতীয় ব্যক্তি
স্থিতি শক্তি

পদাৰ্থ বিজ্ঞানত স্থিতি শক্তি হৈছে কোনো বস্তু বা পদাৰ্থই অন্যৰ সাপেক্ষে নিজৰ স্থানৰ পৰা লাভ কৰা শক্তি। উদাহৰণস্বৰূপে, মহাকৰ্ষণীয় স্থিতি শক্তি, টানি থোৱা স্প্ৰিং এডালৰ ইলাষ্টিক স্থিতি শক্তি, বৈদ্যুতিক ক্ষেত্ৰ এখনত বৈদ্যুতিক আধানৰ বৈদ্যুতিক বিভৱ শক্তি। এছ আই এককত শক্তিৰ একক জুল, আৰু ইয়াক ইংৰাজী J. আখৰেৰে প্ৰকাশ কৰা হয়।

স্থিতি শক্তিৰ বিষয়ে ১৯ শতিকাত স্কটিছ অভিযন্তা তথা পদাৰ্থ বিজ্ঞানী উইলিয়াম ৰেংকিনে আগবঢ়াইছিল যদিও গ্ৰীক দাৰ্শনিক এৰিষ্টটলৰ potentiality ধাৰণাৰ লগত ইয়াৰ সামঞ্জস্য পোৱা যায়। স্থিতি শক্তিয়ে কোনো বস্তুৰ ওপৰত এনেদৰে ক্ৰিয়া কৰে যাতে এই শক্তিয়ে বস্তুটোৰ ওপৰত কৰা সৰ্বমুঠ কাৰ্যৰ পৰিমাণ বস্তুটোৰ শেষৰ আৰু প্ৰাৰম্ভিক স্থানৰ ওপৰত নিৰ্ভৰ কৰে। স্থিতি বলক কোনো স্থানৰ প্ৰত্যেক বিন্দুত স্কেলাৰ ফলন বিভৱৰ গ্ৰেডিয়েণ্ট হিচাপে প্ৰকাশ কৰা হয়।

স্থিতি বলৰ দ্বাৰা প্ৰভাৱিত হৈ কোনো বস্তু যেতিয়া এটা স্থানৰ পৰা আন এটা স্থানলৈ গতি কৰে, তেতিয়া সম্পন্ন হোৱা কাৰ্যৰ পৰিমাণ বস্তুটোৰ স্থানৰ ওপৰতহে নিৰ্ভৰ কৰে, গতিপথৰ ওপৰত নিৰ্ভৰ নকৰে। কাৰ্যৰ পৰিমাণ জানিবৰ বাবে এই দুটা স্থানৰ এক ফলন 'বিভৱ' বা 'বিভৱ শক্তি' নিৰ্ণয় কৰা হয়।

পৰিদৰ্শন

স্থিতি শক্তি হৈছে কোনো বস্তুৰ অন্তৰ্নিহিত শক্তি। কোনো এটা বস্তুৱে বেলেগ এটা বস্তুৰ সাপেক্ষে নিজৰ স্থানৰ কাৰণে লাভ কৰা শক্তিয়ে হৈছে স্থিতিশক্তি। কোনো স্প্ৰিং এডাল টানি পুনৰাই এৰি দিলে আগৰ অৱস্থালৈ ঘূৰি অহা অৱস্থাৰ বল বা মহাকৰ্ষণ বলৰ সৈতে প্ৰায়ে স্থিতি শক্তি সংযুক্ত হৈ থাকে। স্প্ৰিংডাল টানি দিয়া অথবা কোনো ভৰ উঠোৱা কাৰ্য বিভৱ ক্ষেত্ৰৰ বলৰ বিপৰীতে বাহিৰা বল প্ৰয়োগ কৰি কৰা হয়। এই কৰা কাৰ্যৰ পৰিমাণেই স্থিতি শক্তি হিচাপে সংৰক্ষিত হৈ থাকে। যদি সেই বাহিৰা বল আঁতৰাই দিয়া হয়, তেতিয়া বলৰ ক্ষেত্ৰখনে কাৰ্য কৰি স্প্ৰিংডালক প্ৰাৰম্ভিক অৱস্থালৈ লৈ আনে অথবা ওপৰলৈ উঠাই নিয়া ভৰটো তললৈ পৰি যাব।

ধৰা হ'ল, এটা বল, যাৰ ভৰ m, আৰু ইয়াক কোনো এক উচ্চতা h লৈ নিয়া হৈছে। যদি মুক্ত পতনৰ ত্বৰণ g, তেন্তে বলটোৰ ওজন হ'ব mg। গতিকে সৰ্বমুঠ কাৰ্য অথবা শক্তি হ'ব বল x সৰণ = mg × h = mgh

সাধাৰণভাৱে কবলৈ গ'লে স্থিতি শক্তি হৈছে কোনো এটা বস্তুৰ কোনো এটা স্থান আৰু তাৰ প্ৰসংগ স্থানৰ শক্তিৰ পাৰ্থক্য।

বিভিন্ন প্ৰকাৰৰ স্থিতি শক্তি নিৰ্দিষ্ট বলৰ সৈতে সংযুক্ত হৈ থাকে। উদাহৰণস্বৰূপে, ইলাষ্টিক বলৰ সৈতে ইলাষ্টিক স্থিতি শক্তি, মহাকৰ্ষণিক বলৰ সৈতে মহাকৰ্ষণীয় স্থিতি শক্তি, কুলম্ব বলৰ কাৰ্য বৈদ্যুতিক স্থিতি শক্তি, বেৰিয়ন আধানৰ ওপৰত সবল নিউক্লিয়েৰ বল বা দুৰ্বল নিউক্লিয়েৰ বলে কৰা আন্তঃআণৱিক স্থিতি শক্তি ইত্যাদি। তাপীয় শক্তিৰ সাধাৰণতে দুটা উপাংশ থাকেঃ কণাসমূহৰ যাদৃচ্ছিক গতিৰ বাবে গতিশক্তি আৰু নিজা স্থানৰ বাবে স্থিতিশক্তি।

বিভৱৰ পৰা ব্যুৎপন্ন হোৱা বলক ৰক্ষণশীল বল বুলি কোৱা হয়। ৰক্ষণশীল বলৰ দ্বাৰা কৰা কাৰ্য হৈছে

য'ত হৈছে বলৰ সৈতে সংযুক্ত স্থিতি শক্তিৰ পাৰ্থক্য। কোনো বলৰ ক্ষেত্ৰৰ বিপৰীতে কৰা কাৰ্যৰ ফলত স্থিতি শক্তিৰ বৃদ্ধি বুজাবলৈ বিয়োগ চিহ্ন ব্যৱহাৰ কৰা বিপৰীতে কোনো বলৰ ক্ষেত্ৰই কাৰ্য কৰিলে স্থিতি শক্তিৰ অৱক্ষয় ঘটে। স্থিতি শক্তি বুজাবলৈ সাধাৰণতে U, V, Ep চিহ্নৰ ব্যৱহাৰ কৰা হয়।

তথ্য সংগ্ৰহ

শ্ৰেণী:পদাৰ্থ বিজ্ঞান
আই ইউ (গায়িকা)

লী জি-ইউন (জন্ম: ১৬ মে', ১৯৯৩), তেওঁৰ মঞ্চ নাম আইইউ (IU) হিচাপেও জনাজাত, এগৰাকী দক্ষিণ কোৰিয়াৰ কণ্ঠশিল্পী-গীতিকাৰ আৰু অভিনেত্ৰী।

উক্তি

কঠিন সময়ক আপুনি কেনেকৈ জয় কৰে? কেতিয়াবা, মই হাৰিও যাওঁ।
এচিয়া টুডে (Asiatoday)

"তেনেও হ’ব পাৰিলেহেঁতেন, তেনেকুৱা কিবা ঘটিব পাৰিলেহেঁতেন, মোৰো তেনেকুৱা এটা সম্পৰ্ক থাকিব পাৰিলেহেঁতেন" — এনেকুৱা চিন্তাবোৰেও মোৰ মনলৈ আহে।
এস্কুয়াৰ কোৰিয়া (Esquire Korea)

হয়তো প্ৰেম এনেকুৱা ঠাই এখন বিচৰাৰ দৰে, যাৰ আচলতে কোনো অস্তিত্বই নাই।
'লাভ এল’ন' (Love Alone) গীতৰ অনুবাদ

শ্ৰেণী:কণ্ঠশিল্পী
শ্ৰেণী:গীতিকাৰ
শ্ৰেণী:অভিনেত্ৰী
শ্ৰেণী:দক্ষিণ কোৰিয়াৰ ব্যক্তি
ন্যায়সূত্ৰ

ন্যায়সূত্ৰ হৈছে এক প্ৰাচীন ভাৰতীয় দৰ্শন শাস্ত্ৰ। ভাৰতীয় আস্তিক দৰ্শন পৰম্পৰাৰ অন্যতম এই ন্যায়দৰ্শনৰ প্ৰণেতা মহৰ্ষি অক্ষপাদ্ গৌতম । ন্যায়দৰ্শনৰ আধাৰগ্ৰন্থ "ন্যায়সূত্ৰ"। ন্যায়সূত্ৰসমূহ ২য় খ্ৰীষ্টাব্দত বিৰচিত কৰা হৈছিল যদিও পাচত অনেক প্ৰক্ষেপ (interpolation) যোগ কৰা হৈছে। ন্যায়সূত্ৰ অন্বিক্ষীকি, তৰ্কশাস্ত্ৰ বা প্ৰমাণশাস্ত্ৰ নামেৰও অভিহিত। ই ভাৰতীয় ন্যায়দৰ্শনৰ আধাৰ।

এই গ্ৰন্থত পাঁচটা অধ্যায় আছে। ন্যায়দৰ্শনত ১৬ বিধ পদাৰ্থৰ পৰিকল্পনা কৰা হৈছে। এই পদাৰ্থসমূহ হ'ল প্ৰমাণ, প্ৰমেয়, সংশয়, প্ৰয়োজন্, দৃষটান্ত্, সিদ্ধান্ত অৱ্য়্ৱ, তৰ্ক, নিৰ্ণয়, বাদ, জল্প, বিতণ্ডা, হেত্বাভাষ, ছল, জাতি আৰু নিগ্ৰহস্থান।

তথ্যসূত্ৰ

শ্ৰেণী:দৰ্শন
শ্ৰেণী:হিন্দু ধৰ্ম গ্ৰন্থ
হেমেন্দ্ৰ কুমাৰ গগৈ

হেমেন্দ্ৰ কুমাৰ গগৈ (১৯৪০-২০২০) একাধাৰে অধ্যাপক, গল্পকাৰ, ঔপন্যাসিক, প্ৰবন্ধ লেখক, সমালোচক আৰু নাট্যকাৰ। তেওঁ নৰ্থ লখিমপুৰ কলেজৰ অধ্যক্ষৰূপে কৰ্মজীৱনৰ পৰা অৱসৰ গ্ৰহণ কৰে। নৰ্থ লখিমপুৰ কলেজৰ বিজ্ঞান শাখাৰ প্ৰতিষ্ঠাপক হিচাপেও তেওঁৰ সুকীয়া পৰিচয় আছে। লখিমপুৰ জিলাৰ সাহিত্য-সংস্কৃতিৰ ক্ষেত্ৰখনক বৌদ্ধিক নেতৃত্ব প্ৰদান কৰি অহা ব্যক্তিসকলৰ ভিতৰত অন্যতম। তেখেতৰ মৃত্যু হয় ২০২০ চনৰ ১ মাৰ্চ তাৰিখে।

জন্ম

হেমেন্দ্ৰ কুমাৰ গগৈৰ জন্ম হয় ১৯৪০ চনত, ঢকুৱাখনা কোঁৱৰ গাঁৱত। পিতৃৰ নাম কুলনাথ গগৈ আৰু মাতৃৰ মান লক্ষ্যপ্ৰভা গগৈ।

শিক্ষা

হেমেন্দ্ৰ কুমাৰ গগৈয়ে প্ৰাথমিক শিক্ষা লাভ কৰে ঢকুৱাখনা চৰকাৰী মজলীয়া বিদ্যালয়ত। তেখেতে ১৯৪৯ চনত উত্তৰ লখিমপুৰ মহকুমাৰ পৰা প্ৰথম স্থান অধিকাৰ কৰি প্ৰাইমেৰী বৃত্তি লাভ কৰে। ১৯৫২ চনত এই মহাবিদ্যালয়ৰ পৰাই অসমৰ ভিতৰত প্ৰথম স্থান অধিকাৰ কৰি মজলীয়া পৰীক্ষাত উত্তীৰ্ণ হয়। তাৰ পাছত তেওঁ ১৯৫৯ চনত হায়াৰছেকেণ্ডৰী পঢ়িবলৈ যায় কটন কলেজলৈ।

বৈবাহিক জীৱন

তেওঁৰ পত্নীৰ নাম-চন্দ্ৰপ্ৰভা গগৈ। প্ৰথম সন্তানৰ নাম সংগীতা গগৈ। দ্বিতীয় সন্তানৰ নাম সৌৰভ কুমাৰ গগৈ (মৃত্যু-২০১১) আৰু তৃতীয় সন্তানৰ নাম লোপামুদ্ৰা গগৈ।

কৰ্মজীৱন

১৯৬৬ চনৰ জুলাই মাহত নৰ্থ লখিমপুৰ কলেজৰ বিজ্ঞান শাখাৰ প্ৰতিষ্ঠাপক অধ্যাপক হিচাপে যোগদান কৰি ১৯৮৯ চন পৰ্যন্ত পদাৰ্থ বিজ্ঞান বিভাগৰ মুৰব্বী অধ্যাপক হিচাপে কাৰ্যনিৰ্বাহ কৰে। তাৰ পাছত ১৯৮৯ চনৰ পৰা ২০০১ চনলৈকে নৰ্থ লখিমপুৰ কলেজৰ অধ্যক্ষৰ পদত অধিষ্ঠিত হয়।

সাহিত্যৰাজি

উপন্যাস

উৰিবৰ বাবে, ১৯৭১ চনত 'নীলাচল'ত প্ৰকাশিত

নাটক

ভিতৰি নেৰিবা বেথা
হেমি ল'জত ইলেকচন কেম্পেইন
এক, দুই, তিনি
দান
বিহমেটেকা
সোণৰ আঙঠি
স্বৰ্গাৰোহণ
স্বপ্নশেষ
নেপথ্য সংলাপ
চোৰ
ঠিকনা

প্ৰবন্ধ সংকলন

তাপ-বিজ্ঞান, পদাৰ্থ বিজ্ঞান বিষয়ক পাঠ্য-পুথি, ১৯৭৫

গল্পপুথি

আবেলি (প্ৰথম প্ৰকাশ-১৯৯২)

তথ্যসূত্ৰ

প্ৰসঙ্গ পুথি

হেমেন্দ্ৰ কুমাৰ গগৈ, সম্পাদক- অৰবিন্দ ৰাজখোৱা, উদয় গগৈ আৰু হেমন্ত শৰ্মা, দত্ত প্ৰকাশন, প্ৰথম প্ৰকাশ, ২০১১
হেমেন্দ্ৰ কুমাৰ গগৈ ৰচনা সমগ্ৰ, নৰ্থ লখিমপুৰ কলেজ প্ৰকাশন, প্ৰথম প্ৰকাশ, ২০১৮, সম্পাদক-অৰবিন্দ ৰাজখোৱা, হেমন্ত শৰ্মা

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
শ্ৰেণী:অসমীয়া নাট্যকাৰ
অৰ্চনা মহন্ত

অৰ্চনা মহন্ত (; জন্ম: ১৮ মাৰ্চ, ১৯৪৯ - মৃত্যু: ২৭ আগষ্ট, ২০২০) অসমৰ এগৰাকী কণ্ঠশিল্পী। তেখেতে অসমীয়া আধুনিক গীত, ভক্তিমূলক গীত, বিহুগীতত কণ্ঠদান কৰিছিল। বহুকেইখন অসমীয়া কথাছবিতো তেখেতে কণ্ঠ নিগৰাইছিল। শাস্ত্ৰীয় সংগীত, লোকগীতৰ পদ্ধতিগতভাৱে শিক্ষা গ্ৰহণ কৰা অৰ্চনা মহন্ত আকাশবাণীৰ এগৰাকী বিশিষ্ট গায়িকা আছিল। আকাশবাণীৰ পৰা 'বি হাই গ্ৰেড' স্বীকৃতি লাভ কৰা তেওঁ প্ৰথমগৰাকী শিল্পী।

পৰৱৰ্তী পৰ্যায়ত

]], অৰ্চনা মহন্ত আৰু হীৰেন ভট্টাচাৰ্য

পুৰষোত্তম দাসে অৰ্চনা মহন্তক ৰেডিঅ' চেণ্টাৰত গান গাবলৈ লৈ গৈছিল। নিৰ্মলপ্ৰভা বৰদলৈই ৰচনা কৰা 'সুৰৰ আকাশত হ'লোঁ মই দিশহাৰা/কত যে মনৰ কত যে পদূলি' আছিল তেওঁৰ প্ৰথমটো গীত। ১৯৬৬ চনত অৰ্চনা মহন্তই প্ৰথমটো গীত ৰেকৰ্ড কৰিছিল।

অৰ্চনা মহন্তই কলকাতাত আয়োজিত 'ৱৰ্ল্ড পীচ ফেষ্টিভেল' (১৯৭২), ইণ্ডিয়া ইণ্টাৰনেচনেল ফক মিউজিক ফেষ্টিভেল (১৯৯৩), আকাশবাণীৰ আঞ্চলিক গীতৰ ৰাষ্ট্ৰীয় কাৰ্যক্ৰমত (১৯৭২,'৭৮)ত গীত পৰিৱেশন কৰিছিল। ইয়াৰ লগতে ১৯৯৪ চনত আকাশবাণী কলকাতাৰ জনপ্ৰিয় 'ৰম্যগীতি' অনুষ্ঠানত বঙালী ভাষাত একক গীত পৰিৱেশন কৰিছিল। তেখেতৰ অৰ্ধশতাধিক গীত এইচ এম ভি ৰেকৰ্ড আৰু কেছেটত বাণীবদ্ধ হৈছিল।

ব্যক্তিগত জীৱন

১৯৭৩ চনত অৰ্চনা মহন্ত আৰু বিহু সম্ৰাট খগেন মহন্তৰ মাজত বিবাহ সম্পন্ন হয়। তেওঁলোকৰ পুত্ৰ অংগৰাগ মহন্ত (পাপন) দেশৰ এগৰাকী প্ৰতিষ্ঠিত কণ্ঠশিল্পী। তেওঁৰ জীয়ৰী হৈছে কিংকিনী মহন্ত। ২০১৪ চনত তেওঁৰ স্বামী খগেন মহন্তৰ দেহাৱসান হৈছিল।

কেইটামান জনপ্ৰিয় গীত

অৰ্চনা মহন্তই কণ্ঠদান কৰা কেইটামান জনপ্ৰিয় গীত হৈছে:

মৃত্যু

২০২০ চনৰ ২৭ আগষ্টত অৰ্চনা মহন্তৰ দেহাৱসান ঘটে। গুৱাহাটীৰ হেল্‌থ চিটি হাস্পতালত তেখেতে প্ৰায় এমাহকাল চিকিৎসাধীন হৈ আছিল। ২০২০ চনৰ ২৪ জুলাই তাৰিখে ষ্ট্ৰোকত আক্ৰান্ত হোৱাত তেখেতক চিকিৎসালয়ত ভৰ্তি কৰোৱা হৈছিল। মৃত্যুৰ সময়ত তেখেতৰ বয়স আছিল ৭২ বছৰ।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
[শ্ৰেণী:অসমৰ কণ্ঠশিল্পী